Document ID: 32005R0860

NEUVOSTON ASETUS (EY) N:o 860/2005,
annettu 30 päivänä toukokuuta 2005,
asetuksen (EY) N:o 27/2005 muuttamisesta Grönlannin, Färsaarten ja Islannin vesillä olevien kalastusmahdollisuuksien osalta ja turskan kalastuksen osalta Pohjanmerellä sekä asetuksen (EY) N:o 2270/2004 muuttamisesta syvänmeren haiden ja lestikalan kalastuksen osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 20 artiklan,
ottaa huomioon turskakantojen elvytystoimenpiteistä 26 päivänä helmikuuta 2004 annetun neuvoston asetuksen (EY) N:o 423/2004 (2) ja erityisesti sen 8 artiklan,
ottaa huomioon komission ehdotuksen,
sekä katsoo seuraavaa:
(1)
Asetuksella (EY) N:o 27/2005 (3) vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2005.
(2)
On syytä korjata tietyt laskennalliset virheet, joita tehtiin jaettaessa kiintiöt jäsenvaltioille eräiden lajien osalta.
(3)
Perusteltuihin tieteellisiin lausuntoihin ja parhaisiin käytettävissä oleviin tietoihin perustuvan päätöksentekoprosessin parantamiseksi EY:n aluksiin olisi sovellettava samoja edellytyksiä siten, että EY:n vesialueilla pyydetyt kiintiöiden piiriin kuulumattomat lajit ilmoitetaan lajeittain aluetta kohden.
(4)
Euroopan talousyhteisön ja Islannin tasavallan välisessä kalastusta ja meriympäristöä koskevassa sopimuksessa (4) määrätyn menettelyn mukaisesti yhteisö on neuvotellut Islannin kanssa vuoden 2005 kalastusoikeuksista. Neuvottelujen tulos olisi sisällytettävä asetukseen (EY) N:o 27/2005.
(5)
Grönlannin viranomaiset ovat ilmoittaneet komissiolle, että yhteisö saa pyytää 1 000 tonnia arktisia taskurapuja Grönlannin vesillä. Lisäksi Grönlannin viranomaisten kanssa on sovittu, että punasimpun koko kiintiö alueilla V ja XIV voidaan pyytää pelagisella troolilla.
(6)
On käynyt ilmi, että kuukausittaisten lisäkalastuspäivien myöntäminen Pohjanmeren aluksille, jotka kalastavat vedettävillä pyydyksillä, joissa on 120 millimetrin neliösilmäiset valikointiristikot, voisi vaarantaa turskan elvytyksen ja olisi asetuksen (EY) N:o 423/2004 8 artiklan vastaista. Pohjanmeri olisi sen vuoksi poistettava niiden alueiden luettelosta, joihin tätä lisäpäivien myöntämistä sovelletaan. Samoin on asianmukaista selkeyttää 120 millimetrin neliösilmäisten valikointiristikoiden tekniset erittelyt.
(7)
Syvänmeren haiden kalastusmahdollisuuksia ICES-suuralueella X (yhteisön vedet ja kansainväliset vedet) olisi lisättävä 120 tonniin, jolloin muun kalastuksen ohessa väistämättöminä sivusaaliina saatavat syvänmeren haisaaliit saadaan purkaa.
(8)
Asetuksen (EY) N:o 27/2005 liitteissä IV a ja IV c määriteltyjen alueiden välisiä keskinäisiä kalastussuhteita koskevat säännöt eivät saisi estää alusta käyttämästä sen asetuksen IV a mukaisesti käytettävissä olevien päivien enimmäismäärää. Mainittuja sääntöjä olisi sen vuoksi muutettava.
(9)
Asetuksessa (EY) N:o 2270/2004 (5) vahvistetaan yhteisön alusten kalastusmahdollisuudet eräiden syvänmeren kalakantojen osalta vuosiksi 2005 ja 2006.
(10)
Lestikalan kalastusmahdollisuudet ICES-alueella V b ja ICES-suuralueilla VI ja VII (yhteisön vedet ja kansainväliset vedet) on laskettu väärin asetuksessa (EY) N:o 2270/2004, minkä vuoksi jako olisi korjattava.
(11)
Yhteisön kalastajien toimeentulon turvaamiseksi on tärkeää avata nämä kalastusmahdollisuudet mahdollisimman pian. Asian kiireellisyys huomioon ottaen on ehdottoman välttämätöntä myöntää poikkeus Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa tarkoitettuun kuuden viikon määräaikaan.
(12)
Asetukset (EY) N:o 27/2005 ja (EY) N:o 2270/2004 olisi sen vuoksi muutettava vastaavasti,
ON ANTANUT TÄMÄN ASETUKSEN:
1 artikla
Asetuksen (EY) N:o 27/2005 muuttaminen
Muutetaan asetus (EY) N:o 27/2005 seuraavasti:
1)
Korvataan 5 artiklan 2 kohta seuraavasti:
”2. Yhteisön aluksilla on oikeus kalastaa liitteessä I vahvistettujen kiintiöiden rajoissa Färsaarten, Grönlannin, Islannin ja Norjan kalastusta koskevaan lainkäyttövaltaan kuuluvilla vesialueilla sekä Jan Mayenin ympärillä sijaitsevalla kalastusvyöhykkeellä 9, 16 ja 17 artiklassa säädetyin edellytyksin.”
2)
Lisätään 9 artiklaan kohta seuraavasti:
”Yhteisön alukset saavat kalastaa Islannin lainkäyttövaltaan kuuluvilla vesialueilla ainoastaan seuraavat koordinaatit yhdistävien suorien linjojen rajaamalla alueella:
Lounaisalue
1.
63° 12′ N ja 23° 05′ W, 62° 00′ N ja 26° 00′ W,
2.
62° 58′ N ja 22° 25′ W,
3.
63° 06′ N ja 21° 30′ W,
4.
63° 03′ N ja 21° 00′ W - siitä 180° 00′ S;
Kaakkoisalue
1.
63° 14′ N ja 10° 40′ W,
2.
63° 14′ N ja 11° 23′ W,
3.
63° 35′ N ja 12° 21′ W,
4.
64° 00′ N ja 12° 30′ W,
5.
63° 53′ N ja 13° 30′ W,
6.
63° 36′ N ja 14° 30′ W,
7.
63° 10′ N ja 17° 00′ W - siitä 180° 00′ S.”
3)
Muutetaan liitteet I B, I C, I D, IV a, IV c ja VI tämän asetuksen liitteen I mukaisesti.
2 artikla
Asetuksen (EY) N:o 2270/2004 muuttaminen
Muutetaan asetuksen (EY) N:o 2270/2004 liite tämän asetuksen liitteen II mukaisesti.
3 artikla
Voimaantulo
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä toukokuuta 2005.

Labels: 6